पानीपत-राेहतक पैसेंजर, ऊंचाहार एक्सप्रेस आज से फिर चलेंगी
पानीपत रोहतक चलने वाली ट्रेनें
सर्दी कोहरे के कारण बंद रही ऊंचाहार एक्सप्रेस और एक पैसेंजर बुधवार से फिर चलने लगेगी। पानीपत से दोपहर 2:50 बजे रोहतक के लिए पैसेंजर चलेगी। वहीं, प्रयाग से चंडीगढ़ के बीच चलने वाली ऊंचाहार एक्सप्रेस सुबह 6:18 बजे पानीपत पहुंचेगी और चंडीगढ़ से प्रयाग जाते वक्त शाम 7:07 बजे पानीपत पहुंचेगी। 1 दिसंबर से ऊंचाहार 16 दिसंबर से पानीपत-रोहतक रूट पर चलने वाली 2 पैसेंजर ट्रेनें बंद थीं।
यूपी के प्रयाग जंक्शन से दोपहर 2:05 बजे चलकर पुरानी दिल्ली होते हुए पानीपत जंक्शन पर सुबह 6:18 बजे पहुंचने वाली 14217 ऊंचाहर एक्सप्रेस चंडीगढ़ तक जाएगी। फिर, चंडीगढ़ जंक्शन से शाम 4:40 बजे चलकर पानीपत जंक्शन पर शाम 7:07 बजे पहुंचने वाली 14218 ऊंचाहार एक्सप्रेस पुरानी दिल्ली होते हुए प्रयाग तक जाएगी। इसके अलावा पानीपत से रोहतक के बीच चलने वाली पैसेंजर ट्रेन सप्ताह में 2 दिन शनिवार रविवार को चलेगी। यह ट्रेन पानीपत से रोहतक के लिए दोपहर 2:50 बजे रवाना होगी। वहीं, रोहतक से चलकर पानीपत में दोपहर 1:50 बजे पहुंचेगी।
पानीपत से रोहतक के बीच चलने वाली पहली पैसेंजर ट्रेन का समय सुबह 7:00 बजे, दूसरी ट्रेन दोपहर 12:10 बजे, तीसरी ट्रेन दोपहर 2:50 बजे, चौथी ट्रेन शाम 6:10 बजे, पांचवीं ट्रेन एकता एक्सप्रेस रात्रि 8:40 बजे चलती है। वहीं रोहतक से चलकर पानीपत आने वाली पहली ट्रेन का समय सुबह 6:05 बजे, दूसरी सुबह 11:30 बजे, तीसरी ट्रेन 1:50 बजे रात्रि 8:00 बजे है।
bho_Deva awa_Deva hin_Deva hin_Deva hin_Deva